**Referat fra mødet i
Folkeoplysningsrådet**

(Indeholder åbne dagsordenspunkter)

|  |  |
| --- | --- |
| **Mødedato:** | Tirsdag den 6. december 2016 |
| **Mødested:** | Mødelokale 620Gothersagde 20,7000 Fredericia |
| **Mødetidspunkt:** | Kl. 17:00 - 19:00 |
| **Medlemmer:** | Formand: Christoffer Riis SvendsenBørge LarsenGert Due JørgensenJan Møller JørgensenJette RosenfeldtLeif UrhøjNiels Middelbo |

Indholdsfortegnelse

36 Godkendelse af dagsorden 3

37 Gennemgang af tilsynsbesøg hos TGI Bueskydning 4

38 Mødeplan for Folkeoplysningsrådet 2017 5

39 Anerkendelse af foreningernes indsatser for folkeoplysning, eks. årets aftenskole, årets spejderleder, årets kulturforening og lign. 7

40 Krav til tilskudsregnskab for de frivillige folkeoplysende foreninger 9

41 Drøftelse af en revision af gebyrordningen for brug af kommunale lokaler 12

42 Indsatsområde og indsatspulje under Folkeoplysningsrådet 2017 13

43 Kommende sager til Folkeoplysningsrådet d. 6.12.2016 15

44 Orienterende sager til Folkeoplysningsrådet d. 6.12.2016 16

# 36 Godkendelse af dagsorden

|  |  |  |
| --- | --- | --- |
|  | Sagsnr.: | Sagen afgøres i: Folkeoplysningsrådet |

Sagsresumé:

**Sagsbeskrivelse:**

Godkendelse af dagsorden.

Økonomiske konsekvenser:

Ingen.

Vurdering:

Ingen.

Indstillinger:

Kultur & Idræt indstiller, at dagsordnen godkendes.

Bilag:

Beslutning i Folkeoplysningsrådet den 06-12-2016:

Godkendt.

Fraværende: Børge Larsen

# 37 Gennemgang af tilsynsbesøg hos TGI Bueskydning

|  |  |  |
| --- | --- | --- |
|  | Sagsnr.:14/6343 | Sagen afgøres i: Folkeoplysningsrådet |

Sagsresumé:

Gennemgang af tilsynsbesøg hos TGI Bueskydning.

**Sagsbeskrivelse:**

Det gennemførte tilsynsbesøg hos TGI Bueskydning gennemgås kort på mødet af de rådsmedlemmer, der deltog i besøgene. Tilsynsskemaet er vedlagt som bilag.

Økonomiske konsekvenser:

Íngen.

Vurdering:

Ingen.

Indstillinger:

Kultur & Idræt indstiller, at de rådsmedlemmer, der har foretaget tilsynsbesøget, orienterer rådet.

Bilag:

Åben - TGI Bueskydning - udfyldt tilsynsskema.pdf

Beslutning i Folkeoplysningsrådet den 06-12-2016:

Tilsynsbesøget blev gennemgået af de rådsmedlemmer, der deltog i besøget.

Fraværende: Børge Larsen

# 38 Mødeplan for Folkeoplysningsrådet 2017

|  |  |  |
| --- | --- | --- |
|  | Sagsnr.:16/7847 | Sagen afgøres i: Folkeoplysningsrådet |

Sagsresumé:

Mødeplan for Folkeoplysningsrådet 2017.

**Sagsbeskrivelse:**

Folkeoplysningsrådet skal beslutte hvilke datoer, der skal holdes møder på i 2017. Der skal holdes møder i:

|  |  |  |  |
| --- | --- | --- | --- |
| **Mødetype** | **Folkeoplysningsrådet** | **Mødetype** | **Kultur- og Idr. Udvalget (KIU)** |
| Jan - ordinært | 9.-13.1 |   |   |
| Febr – med KIU | 6.2 kl. 18,22.2 kl. 18.30, eller28.2 kl. 17 | OrdinærtFælles udvalgsmøder | Ons d. 8.22Man d. 20.2 |
| Marts - ordinært | 1.-8.3 | Ordinært | Ons d. 29.3 |
| Maj – ordinært | 2.-4.5 | Ordinært | Ons d. 31.5 |
| Juni – ordinært | 12.-16.6 | Ordinært | Ons d. 9.8 |
| Aug - ordinært | 21.-25.8 |   |   |
| Sept – med KIU | 13.9 kl. 17, 18.9 kl. 17 eller 25.9 kl. 17 | Fælles udvalgsmøder Ordinært | Man d. 11.9Ons d. 20.9 |
| Okt – ordinært | 2.-6.10 |   |   |
| Nov – ordinært | 13.-17.11 | Ordinært | Ons d. 8.11 |
| Dec - ordinært | 4.-8.12 | Ordinært | Ons d. 20.12 |

Februar – fællesmøde med Kultur- og Idrætsudvalget om Fredericia Ordningen.

Møderækken skal gerne koordineres i forhold til mødekalenderen for Kultur- og Idrætsudvalget i forhold til kommende sager, der skal sendes videre til Kultur- og Idrætsudvalget.

Økonomiske konsekvenser:

Ingen.

Vurdering:

Ingen.

Indstillinger:

Kultur & Idræt indstiller, at Folkeoplysningsrådet beslutter den endelige møderække for 2017.

Bilag:

Beslutning i Folkeoplysningsrådet den 06-12-2016:

Folkeoplysningsrådet besluttede følgende mødedatoer for 2016:

* Onsdag d. 11.1. kl. 18.00.
* Tirsdag d. 28.2. kl. 17.00 eller 18.00 sammen med KIU.
* Onsdag d. 8.3. kl. 18.00.
* Onsdag d. 3.5. kl. 18.00.
* Onsdag d. 14.6. kl. 18.00.
* Torsdag d. 24.8. kl. 18.00.
* Onsdag d. 13.9. kl. 17.00 sammen med KIU.
* Onsdag d. 4.10. kl. 18.00.
* Onsdag d. 15.11 kl. 18.00.
* Onsdag d. 6.12. kl. 17.00.

Fraværende: Børge Larsen

# 39 Anerkendelse af foreningernes indsatser for folkeoplysning, eks. årets aftenskole, årets spejderleder, årets kulturforening og lign.

|  |  |  |
| --- | --- | --- |
|  | Sagsnr.:16/7276 | Sagen afgøres i: Folkeoplysningsrådet |

Sagsresumé:

Folkeoplysningsrådet og Kultur- og Idrætsudvalget har sammen drøftet muligheden for at anerkende de folkeoplysende foreningers indsats og engagement. Folkeoplysningsrådet skal drøfte deres ønsker i forlængelse af dette.

**Sagsbeskrivelse:**

Folkeoplysningsrådet og Kultur- og Idrætsudvalget har sammen drøftet muligheden for at anerkende de folkeoplysende foreningers indsats og engagement. Det kunne være i form af årets spejdergruppe, årets aftenskole, årets frivillig, årets indsats for en særlig gruppe og lign. Idrætsområdet har deres egen idrætsfest, hvor bl.a. deres talenter og medaljetagere anerkendes.

Ud fra mødet med Kultur- og Idrætsudvalget skal Folkeoplysningsrådet drøfte deres ønsker til en anerkendelse af de folkeoplysende foreningers indsats og engagement. Rådet skal drøfte form, indhold og økonomi, og om det kunne foregå på den årlige kulturnat.

Økonomiske konsekvenser:

Ingen.

Vurdering:

Kultur & Idræt vurderer, at det vil være et positivt tiltag at anerkende de folkeoplysende foreningers indsats og engagement.

Folkeoplysningsrådet kan bruge midler fra deres egen driftspulje og eller fra indsatspuljen.

Indstillinger:

Kultur & Idræt indstiller sagen til drøftelse.

Bilag:

Beslutning i Folkeoplysningsrådet den 06-12-2016:

Folkeoplysningsrådet ønsker at holde et mindre arrangement på et par timer i maj 2017, med et let traktement, og med anerkendelse af de frivillige på folkeoplysningsrådet. En pris inden for aftenskoleområdet, en for idrætsområdet, en for spejderområdet, en for de andre godkendte foreninger og en for området for selvorganiserede. Det kan enten være hele foreningen, en gruppe eller en enkelt person. Indstillinger fra foreningerne selv. Rådet afsætter 25.000 kr. af deres driftsmidler til arrangementet. Rådet ønsker et konkret oplæg til arrangementet til næste møde.

Beslutning i Folkeoplysningsrådet den 09-11-2016:

Sagen udsættes til næste møde.

Fraværende: Jette Rosenfeldt, Jan Møller Jørgensen, Christoffer Riis Svendsen

# 40 Krav til tilskudsregnskab for de frivillige folkeoplysende foreninger

|  |  |  |
| --- | --- | --- |
|  | Sagsnr.:16/7878 | Sagen afgøres i: Kultur- og Idrætsudvalget |

Sagsresumé:

Formelle krav til de frivillige folkeoplysende foreningers tilskudsregnskaber.

**Sagsbeskrivelse:**

For at sikre gennemsigtighed i tildelingen og brugen af kommunale tilskud og lige krav til de frivillige folkeoplysende foreninger, ønskes der opstillet en række formelle krav til foreningernes tilskudsregnskaber. Jf. Folkeoplysningslovens § 29-32 er det er krav, at foreningerne hvert år indsender et godkendt og underskrevet tilskudsregnskab for fortsat at kunne modtage kommunalt tilskud og låne kommunale lokaler.

Et gyldigt årligt tilskudsregnskab skal som minimum indeholde følgende:

1. Være revideret af en revisor eller bilagskontrollant, der ikke er medlem af bestyrelsen. Revisoren/bilagskontrollanten skal kontrollere foreningens oplysninger, at regnskabet er i overensstemmelse med folkeoplysningslovens regler og attestere regnskabet.
2. Være godkendt på foreningens seneste gyldige generalforsamling.
3. Være underskrevet af samtlige medlemmer af bestyrelsen.
4. Indeholde oplysninger om

a.    Regnskabsåret (eks. fra 1.1-31.12)

b.    Det samlede kommunale tilskud, opdelt i modtagne tilskudstyper (eks. lokaletilskud, foreningstilskud, medlemstilskud, kursustilskud, andet tilskud).

c.    De samlede kontingentindtægter fra medlemmerne.

d.    Samlede indtægter.

e.    Udgifter til lejrpladser, egne, lejede eller gebyrpålagte (kommunale) lokaler.

f.     Samlede udgifter.

g.    Aktiver, passiver og foreningens egenkapital ved regnskabsårets begyndelse og slutning.

1. Hvis foreningen samlet set modtager kommunalt tilskud på over 300.000 kr. skal tilskudsregnskabet revideres af en registreret eller statsautoriseret revisor.
2. At ovenstående regler træder i kraft og gælder for alle tilskudsregnskaber, der afleveres d. 1.1.2017 og herefter.

Økonomiske konsekvenser:

Ingen.

Vurdering:

Kultur & Idræt vurderer, at det vil være hensigtsmæssigt med en række formelle krav til foreningernes årlige tilskudsregnskaber. Kravene vil være med til at sikre gennemsigtighed og åbenhed.

Kravet om at foreninger, der samlet set modtager mere end 300.000 kr. i kommunalt tilskud, skal have deres tilskudsregnskab revideret af en registreret revisor eller en statsautoriseret revisor, vil sikre en højere kvalitet af disse regnskaber. Tilskudsbeløbets størrelse skal ses i forhold til, at det ofte vil koste en forening omkring 5.000-15.000 kr. at få regnskabet revideret. På aftenskoleområdet er der allerede et tilsvarende krav, hvis aftenskolen modtager mere end 300.000 kr. i kommunalt tilskud.

Nedenfor er en oversigt over antallet af foreninger og hvor stort et tilskud de modtager ud fra 2015-tal:

|  |  |  |  |  |
| --- | --- | --- | --- | --- |
| **Forenings-type** | **0-100.000** **kr. i tilskud** | **100.000-200.000** **kr. i tilskud** | **200.000-300.000** **kr. i tilskud** | **Over 300.000** **kr. i tilskud** |
| SIF-foreninger | 39 | 5 | 1 | 4\* |
| BUS-foreninger | 8 | 2 | 0 | 0 |
| Andre Godkendte Foreninger | 11 | 1 | 0 | 0 |

\*De fire SIF-foreninger der modtager mere end 300.000 kr. i årligt kommunalt tilskud er EGIF (med 7 afdelinger), FFF, Fredericia KFMU Boldklub og Fredericia Sportsrideklub.

Indstillinger:

Kultur & Idræt indstiller, at Folkeoplysningsrådet anbefaler Kultur- og Idrætsudvalget, at følgende krav til de frivillige folkeoplysende foreningers tilskudsregnskaber godkendes:

Et gyldigt årligt tilskudsregnskab skal som minimum indeholde følgende:

1. Være revideret af en revisor eller bilagskontrollant, der ikke er medlem af bestyrelsen. Revisoren/bilagskontrollanten skal kontrollere foreningens oplysninger, at regnskabet er i overensstemmelse med folkeoplysningslovens regler og attestere regnskabet.
2. Være godkendt på foreningens seneste gyldige generalforsamling.
3. Være underskrevet af samtlige medlemmer af bestyrelsen.
4. Indeholde oplysninger om

a.    Regnskabsåret (eks. fra 1.1-31.12)

b.    Det samlede kommunale tilskud, opdelt i modtagne tilskudstyper (eks. lokaletilskud, foreningstilskud, medlemstilskud, kursustilskud, andet tilskud).

c.    De samlede kontingentindtægter fra medlemmerne.

d.    Samlede indtægter.

e.    Udgifter til lejrpladser, egne, lejede eller gebyrpålagte (kommunale) lokaler.

f.     Samlede udgifter.

g.    Aktiver, passiver og foreningens egenkapital ved regnskabsårets begyndelse og slutning.

1. Hvis foreningen samlet set modtager kommunalt tilskud på over 300.000 kr. skal tilskudsregnskabet revideres af en registreret eller statsautoriseret revisor.

Bilag:

Beslutning i Folkeoplysningsrådet den 06-12-2016:

Godkendt som indstillet.

# 41 Drøftelse af en revision af gebyrordningen for brug af kommunale lokaler

|  |  |  |
| --- | --- | --- |
|  | Sagsnr.:16/6741 | Sagen afgøres i: Folkeoplysningsrådet |

Økonomiske konsekvenser:

Ingen.

Vurdering:

Kultur & Idræt vurderer, at Folkeoplysningsrådet i drøftelsen kan forholde sig til følgende punkter:

1. Ønskes gebyrordningen fjernet, så de folkeoplysende foreninger ikke længere betaler gebyr for brug af kommunale lokaler.
2. Ønskes gebyrordningen reduceret.
3. Ønskes gebyrordningen fastholdt.

Indstillinger:

Kultur & Idræt indstiller at Folkeoplysningsrådet drøfter rammer og principper for en revision af gebyrordningen.

Bilag:

Åben - Oversigt - gebyropkrævninger

Beslutning i Folkeoplysningsrådet den 06-12-2016:

Sagen drøftet og udsættes til næste møde.

Beslutning i Folkeoplysningsrådet den 09-11-2016:

Der ønskes beregninger på forskellige former for gebyrordninger.

Sagen genoptages på næste møde.

Fraværende: Jette Rosenfeldt, Jan Møller Jørgensen

Sagsbeskrivelse:

**Sagsresumé:**

En drøftelse af rammerne for en revision af gebyrordningen for brug af kommunale lokaler.

**Sagsbeskrivelse:**

I forlængelse af revisionen af Fredericia Ordningen ønskes en revision af gebyrordningen for brug af kommunale lokaler, jf. Byrådets godkendelse af Revision af Fredericia Ordningen d. 29.8.2016 punkt 6. Før en egentlig revision af gebyrordningen igangsættes, ønskes en drøftelse af rammer og principper for revisionen.

# 42 Indsatsområde og indsatspulje under Folkeoplysningsrådet 2017

|  |  |  |
| --- | --- | --- |
|  | Sagsnr.:16/7868 | Sagen afgøres i: Folkeoplysningsrådet |

Sagsresumé:

Drøftelse og beslutning vedr. indsatsområde og indsatspulje under Folkeoplysningsrådet for 2017.

**Sagsbeskrivelse:**

Folkeoplysningsrådet har tidligere drøftet forskellige muligheder for indsatsområde og indsatspulje, uden en endelig afklaring af anvendelsen af indsatspuljen.

I efteråret 2016 er der blevet afsat op til 100.000 kr. til overgangsordningen mellem den gamle Fredericia Ordning og den nye (reviderede) Fredericia Ordning. Derudover er der også blevet afsat midler til digitalisering og tilskud til kurser i Fredericia Idrætslederakademi (FIA). Der resterer ca. 100.000 kr. i puljen i 2016.

Følgende kunne være mulige indsatsområder for 2017:

1. Tilflyttere – gratis medlemskab af en forening i et år
2. Materialepulje som foreninger kan søge tilskud fra
3. Foredragsrække med fokus på frivillighed
4. Handicappede
a.    Tilskud til foreninger der laver aktiviteter for handicappede b.    Undersøgelse af handicappedes muligheder for at deltage i folkeoplysende aktiviteter
c.    Temadag om aktiviteter for handicappede med både kommunale- og foreningsrepræsentanter
5. Tilskud til aktiviteter for særlige målgrupper, f.eks. ADHD, socialt udsatte og handicappede
6. Frivillig i Fredericia med et arrangement for foreningsfrivillige

Økonomiske konsekvenser:

Ingen.

Vurdering:

Ingen.

Indstillinger:

Kultur, Idræt & Turisme indstiller sagen til drøftelse, og at Folkeoplysningsrådet angiver hvilket indsatsområde, der skal være for 2017, samt nogle kriterier for ansøgning om tilskud fra Indsatspuljen.

Bilag:

Beslutning i Folkeoplysningsrådet den 06-12-2016:

Sagen udsættes til næste møde.

# 43 Kommende sager til Folkeoplysningsrådet d. 6.12.2016

|  |  |  |
| --- | --- | --- |
|  | Sagsnr.:16/5 | Sagen afgøres i: Folkeoplysningsrådet |

Sagsresumé:

**Sagsbeskrivelse:**

Forslag til emner til behandling i Folkeoplysningsrådet fra rådets medlemmer.

Økonomiske konsekvenser:

Ingen.

Vurdering:

Ingen.

Indstillinger:

Kultur & Idræt indstiller sagen til drøftelse.

Bilag:

Beslutning i Folkeoplysningsrådet den 06-12-2016:

Intet.

# 44 Orienterende sager til Folkeoplysningsrådet d. 6.12.2016

|  |  |  |
| --- | --- | --- |
|  | Sagsnr.:16/6 | Sagen afgøres i: Folkeoplysningsrådet |

Sagsresumé:

**Sagsbeskrivelse:**

Gensidig orientering.

Økonomiske konsekvenser:

Ingen.

Vurdering:

Ingen.

Indstillinger:

Kultur & Idræt indstiller til gensidig orientering.

Bilag:

Beslutning i Folkeoplysningsrådet den 06-12-2016:

Gensidig orientering foretaget.

**Underskriftsside**

Leif Urhøj

Jette Rosenfeldt

Jan Møller Jørgensen

Christoffer Riis Svendsen

Gert Due Jørgensen

Børge Larsen

Niels Middelbo